open-index/open-wikipedia-markdown huggingface dataset:
পান্দোরা ২য়

গ্রিক পুরাণে, **পান্দোরা ২য়** ছিল দেউকালিয়ন ও এপিমেথেউস-কন্যা পাইরার কন্যা এবং থায়ইয়া, হেল্লেন, ওরেস্থেউস, আম্ফিক্তিয়ন ও প্রোতোজেনেইয়া এর বোন। তার নাম তার মাতামহ পান্দোরার নাম অনুসারে রাখা হয়। তার সাথে জিউসের মিলনে গ্রাইকুসের জন্ম হয়।

বিষয়শ্রেণী:গ্রিক পুরাণ
আইওলুস (হেল্লেনের পুত্র)

গ্রিক পুরাণে, **আইওলুস** ছিল হেল্লেন ও ওর্সেইসের জ্যেষ্ঠ পুত্র এবং জুথুস ও দোরুসের ভাই। সে এনারেতে নামে দেইমাকুসের এক কন্যাকে বিয়ে করে। তাদের চারটি পুত্র ছিল। এরা হল - সিসিফুস, আথামুস, ক্রেথেউস ও সাল্মোনেউস। কেন্তাউর কেইরনের মেয়ে মেলানিপ্পেকে একবার আইওলুস ধর্ষণ করে এবং এর ফলে আর্নে নামে এক কন্যাসন্তানের জন্ম হয়।

বিষয়শ্রেণী:গ্রিক পুরাণ
বিষয়শ্রেণী:গ্রিক দেবতা
বিষয়শ্রেণী:গ্রিক পুরাণের রাজা
ওর্সেইস

গ্রিক পুরাণে, **ওর্সেইস** ছিল গ্রিসের থেসালির একজন নাইয়াদ ও গ্রিকদের পৌরাণিক পূর্বপুরুষ।

## পুরাণ
ওর্সেইসের পিতা-মাতার সঠিক নাম জানা যায়নি। *বিবলিওথিকা* অনুসারে, ওর্সেইস ছিল হেল্লেনের স্ত্রী। হেল্লেন হল দেউকালিয়ন ও পাইরার পুত্র ও পান্দোরার ভাই। হেসিয়ডের *এহোয়াই* অনুসারে ওর্সেইস ও হেল্লেনের তিন পুত্র ছিল। এরা হল - আইওলুস, জুথুস ও দোরুস।

## তথ্যসূত্র

বিষয়শ্রেণী:গ্রিক পুরাণে নারী
বিষয়শ্রেণী:গ্রিক পুরাণের চরিত্র
ইয়েনিসেই নদী

থাম্ব|ইয়েনিসেই নদী
**ইয়েনিসেই** (, ), also romanised as **Yenisei** or *Jenisej*, রাশিয়ার সাইবেরিয়ার মধ্যভাগের একটি নদী। এর দৈর্ঘ্য প্রায় ৪,০৯০ কিলোমিটার। সায়ান পর্বতমালায় তুভার পূর্ব অংশে বি-খেম এবং কা-খেম নদীদ্বয়ের মিলনে ইয়েনিসেই নদীর উৎপত্তি। এটি মোটামুটি উত্তর দিকে প্রবাহিত হয়েছে। নদীটি সায়ান পর্বতমালায় একটি গভীর গিরিখাতের মধ্য দিয়ে প্রবাহিত হয়েছে। ক্রাসনোয়ার্স্কের কিছু দক্ষিণে এসে এটি শান্ত আকার ধারণ করেছে। এখান থেকে এটি পর্যায়ক্রমে একটি শস্য উৎপাদনকারী অঞ্চল, জনবিরল তৈগা বনভূমি, এবং প্রায় জনশূন্য বিরান তুন্দ্রা অঞ্চলের মধ্য দিয়ে প্রবাহিত হয়ে কারা সাগরের ইয়েনিসেই উপসাগরে পতিত হয়েছে। এটির মোহনা প্রায় ১৬০ কিলোমিটার দীর্ঘ এবং সর্বোচ্চ ৬৪ কিলোমিটার পর্যন্ত প্রশস্ত হতে পারে। নদীটির ২৯০০ কিলোমিটার পর্যন্ত দৈর্ঘ্য নাব্য হলেও এটি সাধারণত নভেম্বর থেকে মে মাস পর্যন্ত জমে থাকে। ইয়েনিসেইয়ের প্রধান উপনদীগুলির মধ্যে আছে কান, আঙ্গারা, কুরেইকা, আবাকান, ঊর্ধ্ব তুঙ্গুস্কা, পাথুরে তুঙ্গুস্কা, এবং নিম্ন তুঙ্গুস্কা।

উত্তর মহাসাগরে পতিত নদীব্যবস্থাগুলির মধ্যে ইয়েনিসাই বৃহত্তম। এটি বিশ্বের ৫ম দীর্ঘতম নদী। নদীর মধ্য পর্যায়ে সোভিয়েত আমলে অনেকগুলি জলবিদ্যুৎ বাঁধ নির্মাণ করা হয়। ভারী শিল্পজনিত দূষণ এ অঞ্চলের একটি সমস্যা।

## তথ্যসূত্র

বিষয়শ্রেণী:রাশিয়ার নদী
ভ্রাংগেল দ্বীপ

থাম্ব|ভ্রাংগেল দ্বীপ
**ভ্রাংগেল দ্বীপ** () রাশিয়ার উত্তর-পূর্ব প্রান্তসীমার একটি দ্বীপ। এটি উত্তর মহাসাগরে পূর্ব সাইবেরীয় সাগর এবং চুক্‌চি সাগরের মধ্যভাগে, ১৮০ ডিগ্রী দ্রাঘিমারেখার ঠিক উপরে অবস্থিত। এ কারণে আন্তর্জাতিক তারিখরেখাকে দ্বীপটির পাশ দিয়ে সরিয়ে স্থাপন করা হয়েছে। দ্বীপটি দ্য লং প্রণালীর মাধ্যমে মূল এশীয় ভূখণ্ড থেকে বিচ্ছিন্ন। দ্বীপটি ১২৫ কিমি প্রশস্ত এবং এর আয়তন ৭,৬০০ কিলোমিটার। দ্বীপের মধ্যভাগে পূর্ব-পশ্চিমে ৎসেন্ত্রালনিয়ে পর্বতমালা প্রসারিত। এর সর্বোচ্চ শৃঙ্গ সোভেতস্কায়া পর্বত সমুদ্রসমতল থেকে প্রায় ১,০৯৬ মিটার উঁচুতে উঠে গেছে। দ্বীপের উত্তর ও দক্ষিণভাগে উপকূলীয় সমভূমি আছে। এখানে সীল মাছ, লেমিং নামের ইঁদুর জাতীয় প্রাণী ও মেরু ভল্লুকেরা ব্যাপকভাবে বংশবিস্তার করে। ভ্রাংগেল দ্বীপের সবচেয়ে কাছের স্থলভাগ হল ৬০ কিলোমিটার পূর্বে অবস্থিত হেরাল্ড দ্বীপ।

১৮২০-এর দশকের শুরুতে রুশ অভিযাত্রী ফের্ডিনান্ড ফন ভ্রাংগেল দ্বীপটি খোঁজার চেষ্টা চালিয়ে ব্যর্থ হন। তার আগে সাইবেরিয়ার আদিবাসীরা দ্বীপটি দেখতে পেয়েছিল। ১৮৭৬ সালে মার্কিন তিমিশিকারী টমাস লং দ্বীপটির দেখা পান এবং ভ্রাংগেলের সম্মানে দ্বীপটির নামকরণ করেন। ১৯১১ সালে রাশিয়া থেকে এখানে একটি অভিযান দল পাঠানো হয় এবং ১৯১৬ সালে রুশ ৎসার সরকার এটি দাবী করে। ১৯২১ সালে কানাডায় জন্ম নেওয়া অভিযাত্রী ভিহিয়াল্মুর স্টেফানসন এখানে একটি দল পাঠান, যাতে দ্বীপটি ব্রিটেনের জন্য দাবী করা যায়। কিন্তু একজন বাদে দলের বাকি সবাই মৃত্যুমুখে পতিত হয়। ১৯২৩ সালে মার্কিন যুক্তরাষ্ট্র এখানে ইনুইট আদবাসীদের দিয়ে একটি বসতি স্থাপন করায়, কিন্তু ১৯২৪ সালে রাশিয়ার একটি জাহাজ এদেরকে বলপূর্বক এখান থেকে সরিয়ে দেয়। ১৯২৬ সালে সোভিয়েত ইউনিয়ন এখানে একটি স্থায়ী উপনিবেশ স্থাপন করে। বর্তমানে এখানে একটি বাণিজ্যকেন্দ্র এবং একটি জলবায়ু স্টেশন আছে। এটি প্রশাসনিকভাবে চুকোৎকা স্বশাসিত অক্রুগ-এর অন্তর্গত। দ্বীপের দক্ষিণভাগে চুকচি জাতির লোকদের দুইটি স্থায়ী জেলে লোকালয় আছে।

বিষয়শ্রেণী:রাশিয়ার দ্বীপ
বিষয়শ্রেণী:রাশিয়ার বিশ্ব ঐতিহ্যবাহী স্থান
জুথুস

থাম্ব|জুথুস এবং অ্যাম্ফিয়ন
ুথুস(Zethus)এবং অ্যাম্ফিয়ন(Amphion)গ্রীক পুরাণ অনুসারে দেবতা জিউস( Zeus)এর জমজ সন্তান।
গ্রিক পুরাণে, **জুথুস** ছিল হেল্লেন ও ওর্সেইসের কনিষ্ঠ পুত্র এবং আইওলুস ও দোরুসের ভাই। সে দ্বিতীয় এরেখথেউসের কন্যা ক্রেউসাকে বিয়ে করে। তাদের আকাউস নামে একটিমাত্র পুত্রসন্তান ছিল। এছাড়া জুথুসের স্ত্রী ক্রেউসার সাথে একবার দ্দেবতা আপোল্লো মিলিত হয় এবং এর ফলে ইওন নামে এক পুত্রের জন্ম হয়।

https://en.wikipedia.org/wiki/Amphion_and_Zethus

বিষয়শ্রেণী:গ্রিক পুরাণ
দিওমেদে (জুথুসের কন্যা)

গ্রিক পুরাণে, **দিওমেদে** ছিল জুথুস ও ক্রেউসার কন্যা এবং আকাউসের বোন ও ইওনের অর্ধভগিনী। সে দেবতা পোসেইদনের পৌত্র দেইওনেউসকে বিয়ে করে। তাদের সন্তানেরা হল - কেফালুস, আক্তর, আইনেতুস, ফাইলাকুস ও আস্তেরোদিয়া।

বিষয়শ্রেণী:গ্রিক পুরাণ
ইওন (পৌরাণিক চরিত্র)

গ্রিক পুরাণে, **ইওন** ছিল আপোল্লো ও ক্রেউসার অবৈধ পুত্রসন্তান এবং আকাউসের ও দিওমেদের অর্ধভ্রাতা। তার বংশ থেকে পরবর্তীতে ইওনীয় জাতির উদ্ভব হয়। হিব্রু বাইবেলে তাকে জাভান বলেও উল্লেখ করা হয়।

## তথ্যসূত্র

বিষয়শ্রেণী:গ্রিক পুরাণ
এরেখথেউস ২য়

:::*[[অ্যাথেন্সের এরিখথনিউস|অ্যাথেন্সের এরিখথনিউসকে]] *'প্রথম এরেখথেউস** বলা হয়। এই নিবন্ধে **দ্বিতীয় এরেখথেউস**-এর বর্ণনা করা হয়েছে।''

[[গ্রিক পুরাণ]] অনুযায়ী, **এরেখথেউস ২য়''' (; ) ছিল পান্দিওন ১ম ও জেউক্সিপ্পের পুত্র এবং বৌতেস, প্রোক্নে, ফিলোমেলা ও দ্বিতীয় কেক্রপ্সের ভাই। প্রথম এরেখথেউস ছিল এই এরেখথেউসের পিতামহ। এরেখথেউস ২য় নদী-দেবতা ফ্রাসিমুস ও দিওজেনেইয়ার কন্যা প্রাক্সিথেয়াকে বিয়ে করে। তাদের সন্তানেরা হল - প্রোক্রিস, ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোন।

## তথ্যসূত্র

## টীকা

বিষয়শ্রেণী:গ্রিক পুরাণ
বিষয়শ্রেণী:পৌরাণিক সম্রাট
বিষয়শ্রেণী:এথেন্সের রাজা
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
ক্রেউসা (এরেখথেউসের কন্যা)

থাম্ব|এরেখথেউস ২য় ও প্রাক্সিথেয়ারের কন্যা ক্রেউসার পোট্রের্ট
গ্রিক পুরাণে, **ক্রেউসা** (প্রাচীন গ্রিক ভাষায়: Κρέουσα *ক্রেউসা*) ছিল এরেখথেউস ২য় ও প্রাক্সিথেয়ার কন্যা এবং প্রোক্রিস, থনিয়া, ওরেইথিয়া, মেতিয়ন, থেস্পিউস, এউপালামুস, সিকিয়ন, ওর্নেউস, পান্দোরুস ও আল্কনের বোন। দেবতা আপোল্লো একবার তার সাথে মিলিত হয়, এর ফলে ইওন নামে এক পুত্রের জন্ম হয়। ক্রেউসা হেল্লেনের পুত্র জুথুসকে বিয়ে করে এবং তার গর্ভে জুথুসের আকাউস নামে একটি পুত্র ও দিওমেদে নামে একটি কন্যা জন্মায়।

বিষয়শ্রেণী:গ্রিক পুরাণ
দানাই

thumb|right|জিউসের সাথে দানাই, ফুলদানীতে অঙ্কিত চিত্র, ৪৫০-৪২৫ খ্রিষ্টপূর্বাব্দ।
right|thumb|১৯০৭ সালে গুস্তাভ ক্লিমটের আঁকা ছবিতে দানাই। ব্যক্তিগত সংগ্রহ, ভিয়েনা

গ্রিক পুরাণে, **দানাই** ছিল আর্গসের রাজা আক্রিসিউসের কন্যা। তার সাথে দেবতা জিউসের মিলনে পের্সেউসের জন্ম হয়।

বিষয়শ্রেণী:গ্রিক পুরাণ
অ্যামেরিকান বিউটি (১৯৯৯-এর চলচ্চিত্র)

***অ্যামেরিকান বিউটি*** () স্যাম মেন্ডেজ পরিচালিত নাট্যধর্মী চলচ্চিত্র যা ১৯৯৯ সালে মুক্তি পায়। যুক্তরাষ্ট্রের শহরতলীর একটি পরিবারের কাহিনী এতে ফুটিয়ে তোলা হয়েছে। পরিবারের সদস্যদের বিচ্ছেদকে অস্তিত্ববাদের মোড়কে তুলে ধরা হয়েছে, সাথে ব্যঙ্গ-রসের মিশ্রণ ঘটানো হয়েছে। চলচ্চিত্রটি সমালোচক ও দর্শক সবার কাছেই বিপুল প্রশংসিত হয়। *অ্যামেরিকান বিউটি* সেরা ছবি ও সেরা পরিচালকসহ মোট পাঁচটি ক্ষেত্রে একাডেমি পুরস্কার অর্জন করে।

## চরিত্রসমূহ
* *[[কেভিন স্পেসি]]* - লেস্টার বার্নাম
* *[[অ্যানেট বেনিং]]* - ক্যারোলিন বার্নাম
* *টোরা বার্চ* - জেইন বার্নাম
* *ওয়েস বেন্টলি* - রিকি ফিট্‌স
* *মিনা সাভ্যারি* - অ্যাঞ্জেলা হেইস
* *[[ক্রিস কুপার]]* - কর্নেল ফ্র্যাংক ফিট্‌স

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের কিশোর নাট্য চলচ্চিত্র
বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র
বিষয়শ্রেণী:১৯৯০-এর দশকের ব্যঙ্গাত্মক চলচ্চিত্র
বিষয়শ্রেণী:১৯৯০-এর দশকের হাস্যরসাত্মক নাট্য চলচ্চিত্র
বিষয়শ্রেণী:অস্তিত্ববাদী চলচ্চিত্র
বিষয়শ্রেণী:কৌমার্য বিষয়ক চলচ্চিত্র
বিষয়শ্রেণী:চলচ্চিত্রে ব্যভিচার
বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন কিশোর নাট্য চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:মার্কিন হাস্যরসাত্মক নাট্য চলচ্চিত্র
বিষয়শ্রেণী:যৌনতা বিষয়ক চলচ্চিত্র
বিষয়শ্রেণী:স্যাম মেন্ডেজ পরিচালিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
বিষয়শ্রেণী:ড্রিমওয়ার্কস পিকচার্সের চলচ্চিত্র
বিষয়শ্রেণী:মার্কিন বিদ্রূপাত্মক চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন তিক্ত হাস্যরসাত্মক চলচ্চিত্র
বিষয়শ্রেণী:মার্কিন কিশোর প্রণয়ধর্মী চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:কর্মহীন পরিবার সম্পর্কে চলচ্চিত্র
বিষয়শ্রেণী:মার্কিন যুক্তরাষ্ট্রের পটভূমিতে চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
ওরাসকম গ্রুপ

**ওরাসকম ** () একটি মিশরীয় ব্যবসা গ্রুপ। এটি রেলপথ ও দিকনির্দেশনা সেবা থেকে শুরু করে উৎপাদন শিল্পের সাথে জড়িত। এর বাইরে টেলিযোগাযোগ, তথ্য প্রযুক্তি এবং নেটওয়ার্কিং খাতে এটি ব্যাপক বিনিয়োগ করেছে।

ওনসি সাউইরিস নামের এক মিশরীয় ব্যবসায়ী ১৯৫০ সালে ওরাসকম গ্রুপ প্রতিষ্ঠা করেন। গ্রুপটির বিনিয়োগকৃত পুঁজির পরিমাণ প্রায় ৩০০ কোটি মার্কিন ডলার এবং বার্ষিক মুনাফা প্রায় ১ বিলিয়ন মার্কিন ডলার।

## ওরাসকম গ্রুপের কোম্পানিসমূহ
* ওরাসকম টেলিকম হোল্ডিং
* ওরাসকম কনস্ট্রাকশন ইন্ডাস্ট্রিজ
* ওরাসকম হোটেলস অ্যান্ড ডেভেলপমেন্ট
* ওরাসকম টেকনোলজি সলিউশন্‌স

## বহিঃসংযোগ
* Orascom Telecom website
* Orascom Construction Industries website
* Orascom Development website
** Orascom Hotels and Development website 
*** El Gouna website
*** Taba Heights
*** Tala Bay Aqaba website


বিষয়শ্রেণী:কায়রো ভিত্তিক কোম্পানি
বিষয়শ্রেণী:১৯৭৬-এ প্রতিষ্ঠিত মিশরীয় কোম্পানি
বিষয়শ্রেণী:মিশরীয় এক্সচেঞ্জে তালিকাভুক্ত কোম্পানি
সন্ধানী

**সন্ধানী** বাংলাদেশের স্বাস্থ্যখাতের একটি স্বেচ্ছাসেবী সংগঠন। ১৯৭৭ সালের ৫ ফেব্রুয়ারি ঢাকা মেডিকেল কলেজ থেকে যাত্রা শুরু করে এবং পরবর্তীকালে, ১৮ অক্টোবর, ১৯৭৯ তারিখে, ময়মনসিংহ মেডিকেল কলেজ সন্ধ্যানীর দ্বিতীয় ইউনিটে পরিণত হয়।  বাংলাদেশে স্বেচ্ছায় রক্তদান ও মরণোত্তর চক্ষুদান আন্দোলনের পথিকৃৎ "সন্ধানী"। বাংলাদেশের প্রধান শহরগুলোতে সন্ধানীর কার্যক্রম পরিচালিত হয়। রক্ত দানের পাশাপাশি প্রতিষ্ঠানটি মানুষের চক্ষু ব্যাংক হিসেবে কাজ করে।  মৃত্যুর পূর্বে   স্বেচ্ছাপ্রণোদিত চক্ষু দানের ব্যাপারে উৎসাহ প্রদান করে থাকে যাতে ভবিষ্যতে সেগুলো অন্য কেউ ব্যবহার করতে পারেন। সমাজসেবায় অবদানের জন্য ২০০৪ সালে বাংলাদেশ সরকার প্রতিষ্ঠানটিকে দেশের সর্বোচ্চ বেসামরিক পুরস্কার স্বাধীনতা পুরস্করে ভূষিত করে।

বিভিন্ন অনুষ্ঠানের মাধ্যমেও প্রতিষ্ঠানটি রক্ত সংগ্রহ করে থাকে। সংগ্রহীত রক্তকে বিভিন্ন পরীক্ষা-নিরীক্ষার পর তা শ্রেণিবিন্যাস করা হয়। ১৯৭৮ সালের ২রা নভেম্বর ডিএমসিএইচ ব্লাড ব্যাংকে সন্ধানী প্রথমবারের মত ‘স্বেচ্ছায় রক্তদান কর্মসূচীর’ আয়োজন করে এবং পরবর্তীতে এই দিনটিকেই ‘জাতীয় স্বেচ্ছায় রক্তদান ও মরণোত্তর চক্ষুদান দিবস’ হিসেবে পালন করার ঘোষণা দেয়া হয়। ১৯৮২ সালে ‘সন্ধানী ডোনার ক্লাব’ এবং ১৯৮৪ সালে সন্ধানী জাতীয় চক্ষুদান সমিতি ও সন্ধানী জাতীয় চক্ষুব্যাংক প্রতিষ্ঠিত হয়। 

## সন্ধানীর কার্যক্রম:

* স্বেচ্ছায় রক্তদান
* বিনামূল্যে ঔষধ বিতরণ
* মরণোত্তর চক্ষু দান
* বিনামূল্যে স্বাস্থ্য ক্যাম্প

## ইতিহাস:
১৯৭৭ সালের ৫ ফেব্রুয়ারি ঢাকা মেডিকেল কলেজ থেকে যাত্রা শুরু করার পর সন্ধানীর দ্বিতীয় ইউনিট হিসেবে ময়মনসিংহ মেডিকেল কলেজ আত্মপ্রকাশ করে ১৮ অক্টোবর, ১৯৭৯ সালে। সন্ধানী মূলত মেডিকেল ও ডেন্টাল কলেজের ছাত্রছাত্রী দ্বারা পরিচালিত একটি স্বেচ্ছাসেবী প্রতিষ্ঠান। প্রতিটি ইউনিটের কার্যক্রম পরিচালিত হয় ঐ নির্দিষ্ট ইউনিটের ছাত্রদের নিয়ে গঠিত একটি কার্যকরী কমিটির মাধ্যমে এবং সবগুলো ইউনিটকে সমন্বয় করার জন্য রয়েছে একটি ‘কেন্দ্রীয় পরিষদ’।

## বেসরকারী মেডিকেল কলেজ:
বেসরকারী মেডিকেল কলেজগুলোর প্রতিনিধি বাংলাদেশ মেডিকেল কলেজের ছাত্র-ছাত্রীদের সন্ধানীর সাথে প্রথম পরিচয় ঘটে ১৯৯৫ সালে সন্ধানী জাতীয় চক্ষুদান সমিতির একটি জোনের আত্মপ্রকাশের মাধ্যমে। ২০০৩ সালে ফরিদপুর মেডিকেল কলেজ আয়োজিত সন্ধানী ২২তম কেন্দ্রীয় বার্ষিক সম্মেলনে বেসরকারী মেডিকেল কলেজে সন্ধানী ইউনিট স্থাপনের সিদ্ধান্ত হয়। প্রথম বেসরকারী মেডিকেল কলেজ হিসেবে সন্ধানী বাংলাদেশ মেডিকেল কলেজ ইউনিট আত্মপ্রকাশ করে ১২ এপ্রিল,২০০৪ইং তারিখে।  বর্তমানে সারা বাংলাদেশে অনেক বেসরকারি মেডিকেল কলেজে সন্ধানীর শাখা রয়েছে।

## পুরস্কার
* জুয়েল মেমোরিয়াল মেডেল - ১৯৮৬
* আসফ-উদ-দৌলা মেমোরিয়াল মেডেল - ১৯৮৮
* রিয়াল এডমিরাল মাহবুব আলী খান গোল্ড মেডেল - ১৯৯১
* কমনওয়েলথ ইয়ুথ সার্ভিস এওয়ার্ড - ১৯৯৫
* ওডিএ, ইউকে এওয়ার্ড - ১৯৯৫
* বাংলাদেশ মেডিকল টিচার্স এসোসিয়েশন ফেডারেশন এওয়াডর্ - ১৯৯৫
* ইবনে সিনা ট্রাস্ট এওয়ার্ড - ২০০৩ 
* স্বাধীনতা পুরস্কার - ২০০৪

## তথ্যসূত্র

## বহিঃসংযোগ

* 
* সন্ধানীর ওয়েবসাইট

বিষয়শ্রেণী:বাংলাদেশ ভিত্তিক দাতব্য সংস্থা
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:১৯৭৭-এ বাংলাদেশে প্রতিষ্ঠিত
অ্যাথেন্সের এরিখথনিউস

থাম্ব|এরিকথনিউসের জন্ম: এথেনা পৃথিবীর মা গাইয়া, অ্যাটিক রেড-ফিগার স্ট্যামনোস, এর হাত থেকে শিশু এরিকথনিউসকে গ্রহণ করে। ৪৭০-৪৬০ বিসি, স্ট্যাটলিচে অ্যান্টিকেনসামলুঙ্গেন (ইনভ. ২৪১৩)

গ্রীক পুরাণে, রাজা **এরিকথনিউস** (  ;  ) ছিলেন প্রাচীন এথেন্সের কিংবদন্তি প্রথম দিকের শাসক। কিছু পৌরাণিক কাহিনী অনুসারে, তিনি স্বয়ংক্রিয় (মাটি, বা পৃথিবীর জন্ম) ছিলেন এবং দেবী এথেনা দ্বারা দত্তক বা বেড়ে ওঠেন। প্রারম্ভিক গ্রীক গ্রন্থগুলি তাঁর এবং তার নাতি এরেকথিউসের মধ্যে পার্থক্য করে না, তবে খ্রিস্টপূর্ব ৪র্থ শতাব্দীতে,  ধ্রুপদী সময়ে, তারা স্বতন্ত্র ব্যক্তিত্ব।

অ্যাথেন্সের এরিখথনিউস ছিল হেফাইস্তুস ও গেইয়ার পুত্র। তাকে **এরেখথেউস ১ম**ও বলা হয়। তিনি দ্বিতীয় এরেখথেউসের পিতামহ। অ্যাথেন্সের এরিখথনিউস প্রাক্সিথেয়া নামে এক ওকেয়ানিদকে বিয়ে করে। তাদের প্রথম পান্দিয়ন নামে একটিমাত্র পুত্রসন্তান ছিল।

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
প্রাক্সিথেয়া (নাইয়াদ)

গ্রিক পুরাণে, **প্রাক্সিথেয়া** ছিল নদী-দেবতা ফ্রাসিমুস ও দিওজেনেইয়ার কন্যা। সে দ্বিতীয় এরেখথেউসকে বিয়ে করে। তাদের সন্তানেরা হল - প্রোক্রিস, ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোন।

বিষয়শ্রেণী:গ্রিক পুরাণ
কেক্রপ্স ২য়

গ্রিক পুরাণে, **কেক্রপ্স ২য়** (প্রাচীন গ্রিক ভাষায়: Κέκρωψ *কেক্রপ্স্‌*) ছিল প্রথম পান্দিওন ও জেউক্সিপ্পের পুত্রদের একজন। তার শাসনকাল ছিল অনুল্লেখযোগ্য। সে মেতিয়াদুসা নামে এক নারীকে বিয়ে করে। তাদের দ্বিতীয় পান্দিওন নামে একটিমাত্র পুত্র ছিল।

বিষয়শ্রেণী:গ্রিক পুরাণ
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
পান্দিওন ২য়

থাম্ব|একজন তরুণ যোদ্ধা বা বীরের আগমন বা প্রস্থান (হয়তো থিসিস এথেন্সে পৌঁছান এবং এজিয়াস দ্বারা তার তরবারির কারণে স্বীকৃত)।  Apulian red-figured volute-krater, ca.  410-400 বিসি।  রুভো (দক্ষিণ ইতালি) থেকে।  মূল চিত্রটি মেরি-ল্যান নুগুয়েন (ব্যবহারকারী: জাস্ট্রো), 2007 দ্বারা ফটোগ্রাফ এবং আপলোড করা হয়েছিল। চিত্রটির এই সংস্করণটি আলোকসজ্জা কমাতে ডিজিটালভাবে সম্পাদনা করা হয়েছে এবং পটভূমিটি শক্ত সাদাতে পরিবর্তিত হয়েছে।
গ্রিক পুরাণে, **পান্দিওন ২য়** (প্রাচীন গ্রিক ভাষায়: Πανδίων *পান্দিঅন্‌*) ছিল দ্বিতীয় কেক্রপ্স ও মেতিয়াদুসার একমাত্র পুত্র। সে রাজা পাইলাসের কন্যা পাইলিয়াকে বিয়ে করে। তাদের সন্তানেরা হল - আইগেউস, পাল্লাস, নিসোস ও লাইকোস।

বিষয়শ্রেণী:গ্রিক পুরাণ
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
আইগেউস

থাম্ব|আইগেউস
গ্রিক পুরাণে, **আইগেউস** ( , ; , *আইগেউ্যস্‌*) ছিল দ্বিতীয় পান্দিওন ও পাইলিয়ার পুত্রদের একজন এবং পাল্লাস, নিসোস ও লাইকোসের ভাই। সে রাজা পিত্থেউসের কন্যা আইথ্রাকে বিয়ে করে। তাদের থেসেউস নামে একটিমাত্র পুত্র ছিল।

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
বিষয়শ্রেণী:গ্রিক পুরাণে আত্মহত্যা
পান্দিওন ১ম

গ্রিক পুরাণে, **পান্দিওন ১ম** ছিল অ্যাথেন্সের রাজা অ্যাথেন্সের এরিখথনিউস ও ওকেয়ানিদ প্রাক্সিথেয়ার একমাত্র পুত্র। তার রাজত্বকাল ছিল অনুল্লেখযোগ্য। সে জেউক্সিপ্পে নামক এক নাইয়াদকে বিয়ে করে। তাদের সন্তানেরা হল - দ্বিতীয় এরেখথেউস, প্রোক্নে, ফিলোমেলা, বৌতেস ও দ্বিতীয় কেক্রপ্স।

বিষয়শ্রেণী:গ্রিক পুরাণ
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
জেউক্সিপ্পে

গ্রিক পুরাণে, **জেউক্সিপ্পে** ছিল চারজন নারীর নাম।

* **জেউক্সিপ্পে** ছিল একজন নাইয়াদ এবং প্রাক্সিথেয়ার বোন। সে অ্যাথেন্সের রাজা প্রথম পান্দিওনকে বিয়ে করে। তাদের সন্তানেরা হল - দ্বিতীয় এরেখথেউস, প্রোক্নে, ফিলোমেলা, বৌতেস ও দ্বিতীয় কেক্রপ্স। 
* **জেউক্সিপ্পে** ছিল একজন নাইয়াদ। সে ছিল নদী-দেবতা এরিদানোসের কন্যা। 
* **জেউক্সিপ্পে** ছিল কোরোনুস-পুত্র লামেদোন ও ফেনোর কন্যা। 
* **জেউক্সিপ্পে** ছিল হিপ্পোকুনের কন্যা। সে আন্তিফাতেসকে বিয়ে করে। তাদের সন্তানেরা হল - ওইক্লেস ও আম্ফাল্কেস।
ওরেইথিয়া

ডান|250px
গ্রিক পুরাণে, **ওরেইথিয়া** ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। উত্তর বায়ুর দেবতা বোরেয়াস ওরেইথিয়ার প্রেমে পরে এবং ওরেইথিয়ার পিতা এরেখথেউসের নিকট ওরেইথিয়াকে বিয়ের প্রস্তাব দেয়। এতে ব্যর্থ হলে সে ওরেইথিয়াকে অপহরণ করে থ্রাকের এর্গিনোস নদীর নিকটবর্তী "সার্পেদোনের পাথর" নামক স্থানে নিয়ে গিয়ে তাকে ধর্ষণ করে। তাদের খিওনে ও ক্লেওপাত্রা নামে দুইটি কন্যা এবং কালাইস ও জেতেস নামে পক্ষবিশিষ্ট দুইটি পুত্র ছিল। পুত্র দুইটিকে সমষ্টিগতভাবে বোরায়াদগণ বলা হত।

বিষয়শ্রেণী:গ্রিক পুরাণ
পান্দোরুস

গ্রিক পুরাণে নিম্নোক্ত ব্যক্তিবর্গেন নাম ছিল **পান্দোরুস**।
* **পান্দোরুস**: এরেখথেউস ২য় ও প্রাক্সিথেয়ার পুত্র। ক্রেউসা, ওরেইথিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, থোনিয়া ও আল্কোনের ভাই।
* **পান্দোরুস**: জিউস ও দ্বিতীয় পান্দোরার পুত্র। মেলেরা এবং সম্ভবত গ্রায়কুস ও লাতিনুসের ভাই।

## তথ্যসূত্র

## গ্রন্থপঞ্জি
* আপোলোদোরুস, *The Library* with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. ISBN 0-674-99135-4. Online version at the Perseus Digital Library. Greek text available from the same website.
* হেসিয়ড, *Catalogue of Women* from *Homeric Hymns, Epic Cycle, Homerica* translated by Evelyn-White, H G. Loeb Classical Library Volume 57. London: William Heinemann, 1914. Online version at theio.com
* সুডো-ক্লেমেন্ট, *Recognitions* from Ante-Nicene Library Volume 8*,* translated by Smith, Rev. Thomas. T. & T. Clark, Edinburgh. 1867. Online version at theio.com

বিষয়শ্রেণী:গ্রিক পুরাণের চরিত্র
বিষয়শ্রেণী:গ্রিক পুরাণের যুবরাজ
এউপালামুস

থাম্ব|এউপালামুস
গ্রিক পুরাণে, **এউপালামুস** ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, ওর্নেউস, থোনিয়া ও আল্কোনের ভাই।

## পরিবার
এউপালামুস ছিলেন পসেইডন (রোমান ঐতিহ্যের নেপচুন) এবং চিওনের পুত্র। 

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণের রাজা
বিষয়শ্রেণী:আদিম শিক্ষক
ওর্নেউস

গ্রিক পুরাণে, **ওর্নেউস** (প্রাচীন গ্রিক ভাষায়: Ὀρνεύς *ওর্নেউ্যস্‌*) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, এউপালামুস,থোনিয়া ও আল্কোনের ভাই।পেতেউস নামে তার একটি পুত্র ছিল।

## অরো দেখুন
* আথেনা
* আফ্রোদিতি
* আরেস
* আর্তেমিস
* জিউস
* জেফাইরাস
* সাইরেন
* সার্সি
* স্থেন্নো

## তথ্যসূত্র

## বহিঃসংযোগ

বিষয়শ্রেণী:গ্রিক পুরাণ
পেতেউস

গ্রিক পুরাণে, **পেতেউস** ছিল ওর্নেউসের একমাত্র পুত্র। মেনেস্থেউস নামে তার একটি পুত্র ছিল।

## অরো দেখুন
*আথেনা
*আফ্রোদিতি
*আরেস
*আর্তেমিস
*জিউস
*জেফাইরাস
*সাইরেন
*সার্সি
*স্থেন্নো

## তথ্যসূত্র

## বহিঃসংযোগ

বিষয়শ্রেণী:গ্রিক পুরাণ
থেসেউস

গ্রিক পুরাণে, **থেসেউস** (প্রাচীন গ্রিক ভাষায়: Θησεύς *থ্যাসেউ্যস্‌*) ছিল আইগেউস ও আইথ্রার একমাত্র পুত্র। থেসেউস ছিল একজন বিখ্যাত বীর। সে মিনোতাউর নামে ভয়ংকর এক রাক্ষসকে বধ করে। এছাড়া সে ক্রোম্মিয়োনীয় শূকরীকে (একে **ফাইয়া**ও বলা হয়) বধ করে। থেসেউস প্রথমে আরেসের কন্যা আমাজনদের রাণী হিপ্পোলিতাকে বিয়ে করে। তাদের হিপ্পোলিতুস নামে একটিমাত্র পুত্র ছিল। হিপ্পোলিতার মৃত্যুর পরে থেসেউস ক্রেতের রাজা মিনসের কন্যা ফাইদ্রাকে বিয়ে করে। এরপর ফাইদ্রা সপত্নীপুত্র হিপ্পোলিতুসের প্রেমে পরে তার মৃত্যুর কারণ হয়। ফাইদ্রা ও থেসেউসের আকামাস ও দেমোফোন নামে দুইটি পুত্র ছিল।

## পদটীকা

## তথ্যসূত্র
### প্রধান উৎস

* Pseudo-Apollodorus, *Bibliotheca (Pseudo-Apollodorus)*
* Ovid, Metamorphoses
* Plutarch, *[http://classics.mit.edu/Plutarch/theseus.html Theseus] *

### সেকেন্ডারি উৎস

* Walter Burkert, *Greek Religion* (1985)
* Stephen Dobyns, *Theseus within the Labyrinth* (1986) http://www.jstor.org/stable/20600617
* Karl Kerényi, *The Heroes of the Greeks* (1959)
* Price, Anne, *The Quest for Theseus* (London, 1970) examines the Theseus-Minotaur-Ariadne myth and its historical basis, and later treatments and adaptations of it in Western culture.
* Ruck, Carl A.P. and Danny Staples, *The World of Classical Myth*: ch. IX "Theseus: making the new Athens" (1994), pp.&nbsp;203–222.
* Walker, Henry J., *Theseus and Athens*, Oxford University Press (US 1995). The most thorough scholarly examination of Theseus's archaic origins and classical myth and cult, and his place in classical literature.

## বহিঃসংযোগ
* (Theoi Project) Plutarch: Life of Theseus

বিষয়শ্রেণী:গ্রিক পুরাণ
বিষয়শ্রেণী:প্রতিষ্ঠাতা রাজশাসক
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
বিষয়শ্রেণী:থেসেউস
প্রোক্রিস

থাম্ব|কেফালুস যখন প্রোক্রিসকে হত্যা করে
গ্রিক পুরাণে, **প্রোক্রিস** (প্রাচীন গ্রিক ভাষায়: Πρόκρις *প্রোক্রিস্‌*) ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। সে দেইওনেউসের পুত্র কেফালুসকে বিয়ে করে। তাদের কোনও সন্তান ছিল না। একদিন কেফালুস যখন বনে শিকার করছিল তখন ঊষাদেবী এয়স তাকে অপহরণ করে। এয়সের সাথে কেফালুস মিলিত হয় এবং এর ফলে ফাইথোন (হেলিয়সের পুত্র ফাইথোন নয়) নামে এক পুত্রের জন্ম হয়। পরবর্তীতে এক দুর্ঘটনায় কেফালুসের হাতে প্রোক্রিসের মৃত্যু হয়।

বিষয়শ্রেণী:গ্রিক পুরাণ
বিষয়শ্রেণী:প্রেমের গল্প
মেনেস্থেউস

**মেনেস্থেউস** (প্রাচীন গ্রিক ভাষায়: Μενεσθεύς *মেনেস্থেউ্যস্‌*) গ্রিক পুরাণে উল্লেখিত পেতেউসের একমাত্র পুত্র। ট্রোজান যুদ্ধ চলাকালীন মেনেস্থেউস অ্যাথেন্সের রাজা ছিলেন। তিনি থেসেউসের পর অ্যাথেন্সের রাজা হন।

মেনেস্থেউস হেলেনের অন্যতম পাণিপ্রার্থী ছিলেন। ইলিয়াডে নেস্টরের পর তিনিই সর্বাধিক রথ ও অস্ত্রশস্ত্রসহ যোদ্ধা নিয়োগ দেন। মেনেস্তেউস ট্রয়ের ঘোড়া চালক অন্যতম যোদ্ধা ছিলেন।

ট্রয় থেকে বিতাড়িত হয়ে তিনি মিলায় চলে যান, সেখান থেকে তিনি মিলোর রাজা হন। মেনেস্তেউসের মৃত্যুর পর অ্যাথেন্সের ক্ষমতা পুনরায় থেসেউসের পরিবারের হাতে চলে যায়।

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:ইলিয়াডের চরিত্র
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
আল্কোন

গ্রিক পুরাণে, **আল্কোন** ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, এউপালামুস, থোনিয়া ও ওর্নেউসের ভাই। আর্গোনাউত ফালেরুস নামে তার একটি পুত্র ছিল।

বিষয়শ্রেণী:গ্রিক পুরাণ
বিষয়শ্রেণী:প্রাচীন শল্যচিকিৎসক
বিষয়শ্রেণী:প্রাচীন গ্রিক ভাস্কর
মেতিওন

গ্রিক পুরাণে, **মেতিওন** (প্রাচীন গ্রিক ভাষায়: Μητίων *ম্যাতিঅন্‌*) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, থেস্পিউস, সিকিওন, পান্দোরুস, এউপালামুস, থোনিয়া ও ওর্নেউসের ভাই। বিখ্যাত কারিগর দাইদালোস ছিল তার পুত্র।

বিষয়শ্রেণী:গ্রিক পুরাণ
ইকারোস

থাম্ব
গ্রিক পুরাণে, **ইকারাস** (; , )') ছিল দাইদালোসের পুত্র এবং ইয়াপুক্সের ভাই। সে ও তার পিতা দাইদালোস যখন পিঠে মোম দিয়ে পাখা লাগিয়ে উড়ে পালিয়ে যাচ্ছিল তখন সে দাইদালোসের নির্দেশ না মেনে আকাশের খুব উচুঁ দিয়ে উড়ছিল। ফলে সূর্যের তাপে মোম গলে ইকারোসের পাখাজোড়া খসে গেল এবং সাগরে পড়ে সে ডুবে মারা গেল। দাইদালোস যখন দেখলো ইকারোস তার পেছনে নেই তখন সে বুঝল যে ইকারোস তার নির্দেশ অমান্য করেছে এবং সাগরে ডুবে মারা গেছে। পরে দাইদালোস তার পুত্রের লাশ সমাহিত করে। যে সাগরে পড়ে ইকারোসের মৃত্যু হয় সেই সাগরটি ইকারিয়ান সী নামে পরিচিত।

গ্রীকপুরাণ মতে *ডিডেলাস* ছিলেন একজন বিখ্যাত ভাস্কর । কথিত আছে তার নির্মিত ভাস্কর্যগুলো বা মূর্তিগুলো জীবিত মানুষের মত নড়তে পারতো ।

ডিডেলাসের এক বোনের ছেলে নাম *টালুস* সেও ডিডেলাসের কাছে কাজ শিখতো , এবং কিছুদিনের মধ্যে টালুসের সুনামও চারিদিকে ছড়িয়ে পরে। *ডিডেলাস* এতে খুব ঈর্ষান্বিত হয় , একদিন সে কৌশলে *টালুসকে* ছাদ থেকে ফেলে দেয় , টালুস মারা যায় । দেবী *এ্যাথিনি টালুসের* দেহকে একটি পাখিতে পরিনত করেন। টালুসকে হত্যার জন্য *ডিডেলাস*, এথেন্সের রাজা *অ্যারিওপেগাস* কর্তৃক দোষী বিবেচিত হন। এ সময় জীবন বাঁচাতে ডিডেলাস *ক্রিটে* পালিয়ে যান।

ক্রিটে থাকার সময় ক্রিটের রাজা এক দাসীর সাথে ডিডেলাসের বিয়ে দেন । বিয়ের পর ডিডেলাসের দুই সন্তান হয় একজনের নাম *ইকারুস* এবং অপরজনের নাম *ল্যাপিক্স* । এই ইকারুস, ডিডেলাসের মত স্থাপত্য বিদ্যায় দক্ষ হয়ে ওঠে । ডিডেলাস এবং ইকারুসের সুনাম সারা ক্রিট জুড়ে ছড়িয়ে পরে।

ডিডেলাস ক্রিটের রাজা মাইনসের জন্য একটি গোলক ধাঁধা তৈরী করে দেন , যার উদ্দেশ্য ছিলো মিনেটোর

(অর্ধেক মানব অর্ধেক ষাঁড়) কে বন্দী রাখা। কিন্তু ডিডেলাস মাইনসের শত্রু থেসাসকে সাহায্য করার জন্য *অ্যারিয়াডনি*(মাইনসের কন্যা) কিছু সূত্র (গোলক ধাঁধায় টিকে থাকার জন্য) প্রদান করে । এতে রাজা মাইনস ক্ষিপ্ত হয়ে ডিডেলাস ও তার পুর ইকারুসকে কারাগারে নিক্ষেপ করে ।

জেল থেকে পালানোর জন্য ডিডেলাস মোম এবং পাখির পালকের সাহায্যে দুই জোড়া পাখা নির্মাণ করে ।

একজোড়া ইকারুসের জন্য এবং আরেক জোড়া তার নিজের জন্য । ডিডেলাস ইকারুসকে বার বার সতর্ক করে দেয় যে , সে যেন কখনোই বেশী উপরে না ওঠে ,কারন এতে সূর্যের তাপে মোম গলে যেতে পারে ।

কিন্তু ইকারুস তার পিতার কথায় কান দেয় না , আকাশে ওড়ার আনন্দে সে সব ভুলে যায়। একসময় উড়তে উড়তে অনেক উপরে উঠে যায় , তখন সূর্যের তাপে মোম গলে গিয়ে তার পাখা ভেঙ্গে যায় আর ইকারুস সমুদ্রে পতিত হয়ে মারা যায়।

## তথ্যসূত্র

বিষয়শ্রেণী:গ্রিক পুরাণ
থেস্পিওস

গ্রিক পুরাণে, **থেস্পিওস** (প্রাচীন গ্রিক ভাষায়: Θέσπιος *থেস্পিওস্‌*) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, মেতিওন, সিকিওন, পান্দোরুস, এউপালামুস, থোনিয়া ও ওর্নেউসের ভাই। সে আর্নেউসের কন্যা মেগামেদেকে বিয়ে করে। বিভিন্ন নারীর গর্ভে থেস্পিউসের পঞ্চাশটি কন্যা ছিল। 
## কন্যাগণ ও পৌত্রগণ
আপোল্লোদোরুসের বিব্লিওথেকা অনুযায়ী থেস্পিওসের পঞ্চাশটি কন্যার নাম দেওয়া হল। তার পৌত্রগণ সকলেই ছিল হেরাক্লেইদাই।

বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণের রাজা
উরানোস (পৌরাণিক চরিত্র)

**ইউরেনাস** বা **উরানোস** ( or ; প্রাচীন গ্রিক , *Ouranos*  অর্থ "আকাশ" বা "স্বর্গ") আকাশ ও স্বর্গের আদি গ্রিক দেবতা। তার রোমান পুরাণের সমমান দেবতা সালুস। প্রাচীন গ্রিক সাহিত্যে, ইউরেনাস বা **আকাশ পিতা** ধরিত্রী দেবী গাইয়ার স্বামী ও পুত্র ছিল। হেসিয়দ অনুযায়ী, একা গাইয়াই ইউরেনাসকে গর্ভে ধারণ করেছিল, কিন্তু অন্যান্য উৎস তার পিতা হিসেবে আইথাকে উদ্ধৃতি করে।

বেশিরভাগ গ্রিকই তাকে মৌলিক দেবতা হিসেবে গণ্য করে। দার্শনিক কিকেরোর মতানুযায়ী উরানোস আইথার ও হেমেরার সন্তান। অর্ফিউসের শ্লোকে তাকে রাত্রির দেবী নিক্সের পুত্র হিসেবে উল্লেখ করা হয়েছে। পরবর্তীকালে গাইয়ার চক্রান্তে তার পুত্র ক্রোনুসের দ্বারা সিংহাসনচ্যুত হন। উরানোসের ঔরসে গাইয়ার গর্ভে তিন জন শতভুজ দৈত্য, তিন জন কাইক্লোপ্সসহ বারোজন তিতান জন্মগ্রহণ করে।

## নোট

## তথ্যসূত্র
* Kerenyi, Carl, 1951. *The Gods of the Greeks*
* Graves, Robert, revised edition, 1960. *The Greek Myths*.
* Hesiod, *Theogony*, in *The Homeric Hymns and Homerica with an English Translation by Hugh G. Evelyn-White*, Cambridge, MA.,Harvard University Press; London, William Heinemann Ltd. 1914.
* Smith, William; *[[Dictionary of Greek and Roman Biography and Mythology]]*, London (1873). "U'ranus" 

## বহিঃসংযোগ

* Theoi Project, Ouranos references to Uranus in classical literature
* Greek Mythology Link, Uranus summary of Uranus myth

বিষয়শ্রেণী:গ্রিক পুরাণের চরিত্র
বিষয়শ্রেণী:গ্রিক দেবতা
বিষয়শ্রেণী:সৃষ্টিপুরাণ
বিষয়শ্রেণী:গ্রিক পুরাণের রাজা
উত্তর মেরুদেশীয় অঞ্চলে রাষ্ট্রাধীনতার দাবি

থাম্ব|300px|উত্তর মেরুদেশীয় অঞ্চলের ভূ-সংস্থান মানচিত্র
আন্তর্জাতিক আইন অনুসারে বর্তমানে বিশ্বের কোন দেশেরই উত্তর মেরু এবং তার সংলগ্ন উত্তর মহাসাগর অঞ্চলের উপর কোন সার্বভৌম নিয়ন্ত্রণ নেই। উত্তর মেরুদেশীয় অঞ্চলকে পাঁচটি দেশ ঘিরে রেখেছে; এগুলি হল রাশিয়া, মার্কিন যুক্তরাষ্ট্র (আলাস্কার মাধ্যমে), কানাডা, নরওয়ে এবং ডেনমার্ক (গ্রিনল্যান্ডের মাধ্যমে)। এই দেশগুলি তাদের উপকূলের আশেপাশে ২০০ নটিকাল মাইল পর্যন্ত অর্থনৈতিক কর্মকাণ্ড চালাতে পারে। 

জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে।  এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭), কানাডা (২০০৩) এবং ডেনমার্ক (২০০৪) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান  মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।

উত্তর মেরুদেশীয় সমুদ্র অঞ্চলের মর্যাদা বর্তমানে বিতর্কিত। কানাডা, ডেনমার্ক, রাশিয়া ও নরওয়ে প্রত্যেকেই উত্তর মহাসাগরের অংশবিশেষকে তাদের জাতীয় জলসীমানার অন্তর্ভুক্ত বলে মনে করলেও মার্কিন যুক্তরাষ্ট্র এবং ইউরোপীয় ইউনিয়নের বেশির ভাগ দেশ গোটা অঞ্চলটিকে আন্তর্জাতিক সমুদ্র অঞ্চল হিসেবে গণ্য করে।

## তথ্যসূত্র


## আরও পাঠ্য
*  (ইংরেজিতে)
* 

বিষয়শ্রেণী:বিতর্কিত প্রশাসনিক অঞ্চল
বিষয়শ্রেণী:মার্কিন যুক্তরাষ্ট্রের পররাষ্ট্রনীতি
বিষয়শ্রেণী:কানাডার পররাষ্ট্রনীতি
বিষয়শ্রেণী:রাশিয়ার পররাষ্ট্রনীতি
বিষয়শ্রেণী:ডেনমার্কের পররাষ্ট্রনীতি
বিষয়শ্রেণী:নরওয়ের পররাষ্ট্রনীতি
বিষয়শ্রেণী:উত্তর মেরুদেশীয় অঞ্চল
আতলাস (পৌরাণিক চরিত্র)

**অ্যাটলাস** বা **আতলাস** (প্রাচীন গ্রিক ভাষায়: Ἄτλας *আৎলাস্‌*) হলেন গ্রিক পুরাণে বর্ণিত টাইটান ইয়াপেতুস ও ওশেনিড ক্লাইমেনের সন্তান। এছাড়া, আতলাস বিখ্যাত এবং শ্রেষ্ঠ গ্রিক বীর: **হেরাক্লেস** বা (রোমান পুরাণে উল্লেখিত) হারকিউলিস এবং পের্সেউসের বীরগাথায় তিনি গুরুত্বপূর্ণ ভূমিকা পালন করেন। প্রাচীন গ্রিক কবি হেসিয়ডের এর মতে, অ্যাটলাস পৃথিবীর সর্বপশ্চিমে বা ***হেসপেরিডিসে*** দণ্ডায়মান আছেন। তিনি হলেন প্রমিথিয়াস, এপিমিথিয়াস ও মেনিতিয়াসের ভাই। প্রাচীন গ্রিকরা বিশ্বাস করত আতলাস স্বর্গ, আকাশ ও পৃথিবীকে তার মাথার উপরে ধরে রেখেছে।

হাইজিনাস এর বিবরণে, তাকে ধরিত্রীমাতা গেইয়া ও আলোর আদি দেবতা ঈথারের সন্তান বলে উল্লেখ করা হয়েছে এবং তাকেও একজন আদি দেবতা হিসাবে বর্ণিত করা হয়েছে। সেখানে সে আদি চন্দ্রদেবী ফোবির স্বামী।

## তথ্যসূত্র

## বহিঃসংযোগ
* Atlas, English Wikipedia
* '''Atlas''', a Titan; Theoi Greek Mythology

বিষয়শ্রেণী:গ্রিক দেবতা
বিষয়শ্রেণী:গ্রিক পুরাণ
ফিলোমেলা (অ্যাথেন্সের রাজকন্যা)

thumb|300px|থেরেউস কর্তৃক ফিলোমেলাকে ধর্ষণ, ওভিডের "মেটামরফসিস" অবলম্বনে ১৫৬২ সালে অঙ্কিত।
**ফিলোমেলা** হল গ্রিক পুরাণে উল্লেখিত পান্দিওন ১ম ও জেউক্সিপ্পের কন্যা এবং দ্বিতীয় এরেখথেউস, বৌতেস, প্রোক্নে ও দ্বিতীয় কেক্রপ্সের বোন। ফিলোমেলা গ্রিক পুরাণের অপ্রধান চরিত্র হলেও তাকে সাহিত্য, শিল্পকলা ও সঙ্গীতের প্রতীক হিসেবে ধরা হয়ে থাকে।

পুরাণে তার সম্পর্কে ভিন্ন ভিন্ন গল্প রয়েছে। তবে একটি উল্লেখযোগ্য গল্প হল তার বোন প্রোক্নের স্বামী থেরেউস তাকে ধর্ষণ করে এবং তার জিব কেটে দেয়। তার প্রতিশোধ নেওয়া হলে সে বুলবুলি পাখিতে রূপান্তরিত হয়। পৌরাণিক গল্পে তার করুণ ঘটনার জন্য বুলবুলি পাখির গানকে তার বিলাপের সাথে তুলনা করা হয়। কিন্তু কাকতালীয়ভাবে স্ত্রী পাপিয়া পাখি গান করতে পারে না, শুধু পুরুষ বুলবুলি পাখিই গান গায়।

## পুরাণে ফিলোমেলার গল্প
ফিলোমেলা, প্রোক্নে ও থেরেউস এর সম্পূর্ণ ও এখন পর্যন্ত বিদ্যমান গল্প পাওয়া যায় রোমান কবি ওভিডের (খ্রিস্টপূর্ব ৪৩ - ১৭/১৮ খ্রিষ্টাব্দ) মেটামরফসিসে, যেখানে প্রাচীন যুগের তথ্যসহ গল্পটি রচিত হয়েছ। অনুমান করা হয় ওভিড তার সময়ে প্রাপ্ত গ্রিক ও লাতিন উৎস, যেমন সুডু-অ্যাপোলোডোরাস এর বিব্লিওথিকা (খ্রিস্টপূর্ব ২য় শতাব্দী) বা এমন কিছু উৎস যা এখন খণ্ড হিসেবে পাওয়া যায়, যেমন সফোক্লিসের নাটক থেরেউস (খ্রিস্টপূর্ব ৫ম শতাব্দী) এর ভিত্তিতে রচনা করেছেন।

ওভিডের গল্প অনুসারে, থেরেউস থ্রেসের রাজা ও আরেস এর পুত্র। থেরেউসের সাথে প্রোক্নের বিয়ের পঞ্চম বছরে প্রোক্নে তার স্বামীর কাছে তার বোনকে দেখতে অ্যাথেন্স যাওয়ার বা তাকে থ্রেস নিয়ে আসার আবদার করে। তার স্ত্রীর অনুরোধ রক্ষার্থে থেরেউস অ্যাথেন্সে গিয়ে ফিলোমেলাকে থ্রেসে নিয়ে আসতে সম্মত হয়। অ্যাথেন্সের রাজা পান্দিওন ১ম তার ছোট মেয়েকে থেরেউসের সাথে এই মর্মে যেতে দিতে প্রস্তুত হয় যে থেরেউস তাকে পিতৃস্নেহে আগলে রাখবে। থেরেউস সম্মত হয়। তবে থেরেউস প্রথম বারই ফিলোমেলাকে দেখে কামোত্তেজিত হয়ে পরে এবং তাকে নিয়ে থ্রেসে ফিরার পথে তার কাম উদ্দীপনা আরো বাড়তে থাকে।

থ্রেসে আসার পর থেরেউস ফিলোমেলাকে জোরপূর্বক বনের মধ্যে এক কেবিনে নিয়ে যায় এবং ধর্ষণ করে। এই ঘটনার পর থেরেউস ফিলোমেলাকে শাসায় এবং চুপ থাকতে বলে। কিন্তু ফিলোমেলা উদ্ধত ও রাগান্বিত হয়ে উঠলে থেরেউসও রেগে গিয়ে তার জিব কেটে দেয় এবং বনের মধ্যে সেই কেবিনে একা ফেলে রেখে চলে যায়।

ফিলোমেলা কথা বলে অপারগ হওয়ায় একটি কাপড় বুনন করে এবং তাতে সব ঘটনা লিখে তার বোন প্রোক্নের কাছে পাঠায়। প্রোক্নে প্রতিশোধে উন্মাদ হয়ে থেরেউসের পুত্র ইতিসকে হত্যা করে এবং তাকে রান্না করে তার স্বামীর খাবার হিসেবে পরিবেশন করে। থেরেউস ইতিসকে খাওয়ার পর দুই বোন তার সামনে তার পুত্রের দ্বি-খণ্ডিত মাথা উপস্থাপন করে। এই ষড়যন্ত্র ও নিজ পুত্রের মাংস ভক্ষণের কথা জানার পর থেরেউস একটি কুঠার হাতে নেয় এবং দুই বোনকে হত্যা করতে উদ্যত হয়। তারা দুজন পালিয়ে যায় কিন্তু থেরেউস তাদের ফসিসের দৌলিয়ার কাছে প্রায় ধরে ফেলে। এসময়ে দুই বোন দেবতার কাছে প্রার্থনা করে যেন তারা পাখিতে রূপান্তরিত হয় এবং থেরেউসের হাত থেকে রেহাই পেতে পারে। দেবতা প্রোক্নেকে আবাবিল পাখি ও ফিলোমেলাকে বুলবুলি পাখিতে রূপান্তরিত করে। অন্যদিকে দেবতা থেরেউসকে মোহনচূড়া পাখিত রূপান্তরিত করে।

## পাদটীকা

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণে নারী
বিষয়শ্রেণী:পৌরাণিক ধর্ষিতা
নিসোস

গ্রিক পুরাণে, **নিসোস** ছিল দ্বিতীয় পান্দিওন ও পাইলিয়ার পুত্র এবং আইগেউস, পাল্লাস ও লাইকোসের ভাই। সে বোইয়োতীয় ওন্খেস্তুসের কন্যা আব্রোতাকে বিয়ে করে। নিসোসের এউরিনোমে ও স্ক্যুল্লা নামে দুইটি কন্যা ছিল।

বিষয়শ্রেণী:গ্রিক পুরাণ
বিষয়শ্রেণী:অ্যাথেন্সের রাজা
বিষয়শ্রেণী:গ্রিক পুরাণের রাজা
বিষয়শ্রেণী:গ্রিক পুরাণে আত্মহত্যা
আকামাস (থেসেউসের পুত্র)

থাম্ব|220px|এক্সেকিয়াসের তৈরি নেক আম্ফোরায় আকামাস ও দেমোফোন
গ্রিক পুরাণে, **আকামাস** ছিল থেসেউস ও ফাইদ্রার পুত্র এবং দেমোফোনের ভাই। সে ট্রয়ের রাজা প্রিয়ামের কন্যা লায়োদিকেকে বিয়ে করে। তাদের মুনিতুস নামে একটি পুত্র ছিল।

## পুরাণ
আকামাস তার পিতার সিংহাসন চ্যুতির পর ইউবোয়ায় নির্বাসনে কাটান। তিনি ও দিওমেদেসকে ট্রোজান যুদ্ধ শুরুর আগে হেলেনকে ফেরত দেওয়ার জন্য মীমাংসা করতে পাঠানো হয়। ট্রয়ে থাকাকালীন তিনি রাজা প্রিয়ামের কন্যা লায়োদিকেকে বিয়ে করেন এবং তাদের মুনিতুস নামে এক পুত্র সন্তান জন্ম নেয়। ট্রয়ে হেলেনের দাসী হিসেবে অবস্থানরত আকামাসের দাদী এথরা সন্তানটিকে লালনপালন করেন। মুনিতুস পরবর্তীকালে থ্রেসের অলিনথুসে শিকাররত অবস্থায় সাপের কামড়ে মারা যায়।

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:ট্রোজান যুদ্ধের ব্যক্তিত্ব
থ্রেস

[thumb|250px|থ্রাকে এলাকাটি বর্তমানে [বুলগেরিয়া, গ্রিস, এবং তুরস্কের মধ্যে বিভক্ত]]
**থ্রেস** (ইংরেজি ভাষায়: Thrace; ) (demonym *Thracian* ; , , ) হল দক্ষিণ-পূর্ব ইউরোপে অবস্থিত একটি প্রাচীন ঐতিহাসিক ও ভৌগোলিক স্থান। একটি ভৌগোলিক ধারণা অনুসারে, থ্রেসকে একটি আবদ্ধ অঞ্চল হিসাবে আখ্যাত করা যায়, যার উত্তরে বলকান পর্বতমালা, দক্ষিণে রোডোপ পর্বতমালা এবং ঈজিয়ান সাগর, পূর্ব দিকে কৃষ্ণ সাগর এবং মারমারার সাগর অবস্থিত। এটি যে সমস্ত অঞ্চল জুড়ে বিস্তৃত সেগুলো হল দক্ষিণ-পূর্ব বুলগেরিয়া (উত্তর থ্রেস), উত্তর গ্রিস (পশ্চিম থ্রেস) এবং তুরস্কের ইউরোপীয় অংশ (পূর্ব থ্রেস)।

## তথ্যসূত্র

## বহিঃসংযোগ
* Ethnological Museum of Thrace, comprehensive website on Thracian history and culture.
* Bulgaria's Thracian Heritage. including images of the comprehensive art collection of Thracian gold found on the territory of contemporary Bulgaria.
* Information on Ancient Thrace 
* MA in Black Sea Studies. International Hellenic Universities-School of Humanities


বিষয়শ্রেণী:প্রাচীন গ্রিকের ভূগোল
বিষয়শ্রেণী:গ্রিসের ভূগোল
বিষয়শ্রেণী:গ্রিসের ইতিহাস
বিষয়শ্রেণী:থ্রাসিয়ান
বিষয়শ্রেণী:তুরস্কের ইতিহাস
বিষয়শ্রেণী:তুরস্কের ভূগোল
থ্রেস
থ্রেস
বিষয়শ্রেণী:গ্রিসে ঐতিহাসিক অঞ্চল
বিষয়শ্রেণী:বুলগেরিয়ার ঐতিহাসিক অঞ্চল
বিষয়শ্রেণী:তুরস্কের ঐতিহাসিক অঞ্চল
বিষয়শ্রেণী:বিভক্ত অঞ্চল
বিষয়শ্রেণী:প্রাচীন গ্রিক ভূগোল
বিষয়শ্রেণী:গ্রিসের ঐতিহাসিক অঞ্চল
বিষয়শ্রেণী:বিভাজিত অঞ্চল
দেমোফোন (থেসেউসের পুত্র)

[thumb|right|250px|দেমোফোন [অ্যাথ্রাকে মুক্ত করছে।]]
**দেমোফোন** (প্রাচীন গ্রিক: Δημοφῶν/Δημοφόων) ছিলেন অ্যাথেন্সের রাজা। পিন্দারের মতে, তিনি থেসেউস ও ফাইদ্রার পুত্র এবং আকামাসের ভাই। আবার অনেকে মনে করেন দেমোফোনের মা ছিল আইওপ, ইফিক্লসের কন্যা।

তিনি ট্রোজান যুদ্ধে অংশগ্রহণ করেছিলেন এবং ট্রয়ের ঘোড়া নিয়ে শহরে যারা ঢুকেছিল তাদের একজন ছিলেন। তিনি ও তার ভাই মিলে তাদের দাদী অ্যাথ্রাকে মুক্ত করেছিল। তাকে দিয়সকুরি বন্দী করেছিল এবং তিনি হেলেনের পরিচারিকা হিসেবে কিছুদিন কাজ করেছিলেন। তারা দুই ভাই তাকে বাড়ি ফিরিয়ে নিয়ে আসে।

ট্রোজান যুদ্ধ থেকে বাড়ি ফিরার পথে থ্রাকে রাজ্যে যাত্রাবিরতিকালে সেখানে তিনি থ্রাকের রাজা ল্যুকুর্গুসের কন্যা ফিল্লিসকে বিয়ে করে। বিয়ের পরদিন তার থ্রাকে ছেড়ে যেতে হয়েছিল এবং ফিল্লিসের কাছে প্রতিজ্ঞা করেছিল যে সে খুব তাড়াতাড়ি ফিরে আসবে। ফিল্লিস তাকে একটি ছোট বাক্স দিয়ে বলেছিল থ্রাকে ফিরে আসার সকল আশা শেষ না হওয়া পর্যন্ত এই বাক্স না খুলতে। দেমোফোন সাইপ্রাসে বসতি স্থাপন করে এবং ফিল্লিসকে ভুলে গিয়েছিল। ফিল্লিস প্রতিদিন সমুদ্র পাড়ে এসে তার জাহাজের জন্য অপেক্ষা করত এবং প্রতিদিনই ফিরে যেতে লাগল। নির্দিষ্ট দিন পার হয়ে গেলে সে শোকে মারা যায় বা ফাঁসিতে ঝুলে আত্মহত্যা করে। একদিন দেমোফোন কৌতূহল বশত বাক্সটি খুলে এবং সেখানে ভীতিকর কিছু দেখে তিনি তার ঘোড়ায় চরে। পাগলের মত ঘোড়ায় চালিয়ে যাওয়ার পথে ঘোড়া থেকে পরে যায় এবং তার তলোয়ারের উপর পরে তার মৃত্যু হয়। অন্য এক বিবরণে পাওয়া যায় যে, তিনি ফিরে এসেছিলেন কিন্তু ততদিনে ফিল্লিস মারা যায়। যখন তিনি প্রাণহীন বাদাম গাছকে জড়িয়ে ধরেন তখন গাছটি প্রাণ ফিরে পায়। বলা হয় ফিল্লিস মৃত্যুর পর এই গাছে রূপান্তরিত হয়েছিল। দেমোফোন ও ফিল্লিসের ওক্সিন্তেস নামে একটি পুত্র ছিল।

## তথ্যসূত্র

বিষয়শ্রেণী:অ্যাথেন্সের রাজা
বিষয়শ্রেণী:ট্রোজান যুদ্ধের ব্যক্তিত্ব
বিষয়শ্রেণী:থেসেউসের বংশধর
বিষয়শ্রেণী:গ্রিক পুরাণের রাজা
থুমোইতেস

গ্রিক পুরাণে, **থুমোইতেস** ছিল তিনজন ব্যক্তির নাম।

* **থুমোইতেস** ছিল ট্রয় যুদ্ধে ট্রয়ী পক্ষের একজন প্রবীণ ব্যক্তি।
* **থুমোইতেস** ছিল ওক্সুন্তেসের পুত্র ও আফেইদাসের ভাই এবং অ্যাথেন্সের রাজা।
* **থুমোইতেস** ছিল ট্রয় যুদ্ধের সময় আইনেয়াসের সহকারী। গ্রিকবীর তুর্নুসের হাতে সে নিহত হয়।

বিষয়শ্রেণী:গ্রিক পুরাণ
পেরিফেতেস

গ্রিক পুরাণে, **পেরিফেতেস** ছিল দুইজন ব্যক্তির নাম।

* **পেরিফেতেস** ছিল হেফাইস্তুস ও আন্তিক্লেয়ার পুত্র এবং একজন কুখ্যাত ডাকাত, যাকে **কোরুনেতেস** অর্থাৎ "গদা-বহনকারী"ও বলা হত। তার পিতার ন্যায় তারোও একটি পা খোঁড়া ছিল। সে এপিদাউরোস নামক এক স্থানে থাকত। সে পথিকদের কাছ থেকে সব কেড়ে নিয়ে তার লোহার গদাটি দিয়ে তাদের হত্যা করত। পরবর্তীতে থেসেউস তাকে হত্যা করে তার গদাটি অস্ত্র হিসাবে ব্যবহার করা শুরু করে। তার কথা আপোল্লোদোরুস ৩.১৫.৮ ও পাউসানিয়াস ২.১.৪ এ বর্ণনা করা হয়েছে।
* **পেরিফেতেস** ছিল কোপ্রেউসের পুত্র। ট্রয় যুদ্ধের সময় হেক্তোরের হাতে সে নিহত হয়।

বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণের রাজা
আউতোলুকুস

গ্রিক পুরাণে, **আউতোলুকুস** ছিল দেবতা হার্মিস ও খিওনের পুত্র। সে ছিল একজন কুখ্যাত চোর। সে গবাদি-পশু চুরি করায় খুবই দক্ষ ছিল। সে তার পিতা হার্মিসের নিকট হতে এক ঐন্দ্রজালিক শক্তি লাভ করে যার সাহায্যে সে চুরি করা পশুর গায়ের রং বদলে দিতে পারত এবং শিংওয়ালা পশুর শিং অদৃ্শ্য করে দিতে ও শিং ছাড়া পশুর শিং গজিয়ে দিতে পারত।

## তথ্যসূত্র

বিষয়শ্রেণী:গ্রিক পুরাণ
থামুরিস

গ্রিক পুরাণে, **থামুরিস** ছিল ফিলাম্মোন ও নাইয়াদ আর্গিয়োপের পুত্র। সেও ছিল তার পিতার ন্যায় একজন বিখ্যাত গায়ক। সে তার সঙ্গীত-প্রতিভা নিয়ে এতই অহংকারী হয়ে যায় যে সে সঙ্গীত-কলার অধিষ্ঠাত্রী দেবী মিউজদের সাথে এক সঙ্গীত প্রতিযোগিতায় অবতীর্ণ হয়। থামুরিস সেই প্রতিযোগিতায় হেরে গেলে মিউজেরা তাকে অন্ধ করে দেয় ও তার কবিতা রচনা করার ক্ষমতা কেড়ে নেয়।

তিনি গ্রীক পৌরাণিক কাহিনীতে হাইসিন্থের প্রেমিক হওয়ার জন্য উল্লেখযোগ্য এবং এইভাবে প্রথম পুরুষ যিনি অন্য একজন পুরুষকে ভালোবাসেন। কিন্তু যখন তার গান দেবতা অ্যাপোলোর কাছ থেকে তার প্রেম জয় করতে ব্যর্থ হয়, তখন তিনি নাইন মিউজকে একটি প্রতিযোগিতায় চ্যালেঞ্জ করেন এবং হেরে যান

## জন্ম ও শিক্ষাজীবন

## কর্মজীবন

## পুরস্কার ও সম্মাননা

## তথ্যসূত্র

## বহি:সংযোগ

বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণের চরিত্র
নাইয়াদগণ

গ্রিক পুরাণে, নদী-দেবতাদের কন্যাদেরকে **নাইয়াদ** বলা হয়।

## নামসমূহ
 
*ক্রেউসা
*ওর্সেইস
*প্রাক্সিথেয়া
*স্টিক্স
*জেউক্সিপ্পে

## আরোও দেখুন

## নোট

## তথ্যসূত্র

* Bibliotheca (Pseudo-Apollodorus) 2.95, 2.11, 2.21, 2.23, 1.61, 1.81, 1.7.6
* Homer. Odyssey 13.355, 17.240, Iliad 14.440, 20.380
* Ovid. Metamorphoses
* Hesiod. Theogony
* Walter Burkert, *Greek Religion* 1985, Harvard University Press, III 3.3
* Robert Graves, *The Greek Myths* 1955
* Edgar Allan Poe, "Sonnet to Science" 1829

## বহিঃসংযোগ
* The Naiades
* Naiad Nymphs 

বিষয়শ্রেণী:গ্রিক পুরাণ
ক্লিও

গ্রিক পুরাণ অনুসারে **ক্লিও** (; ; অর্থ: "বিখ্যাত বানানো") যাকে কখনো কখনো **ক্লেয়ো** বলেও সম্বোধন করা হয়, ছিলেন ইতিহাসের মিউজ.; কোন কোন পুরাণে তাকে সুরের লহরের দেবী বলেও চিহ্নিত করা হয়েছে। অন্যান্য সকল মিউজদের ন্যায় তিনিও ছিলেন দেবতা জিউস এবং টাইটান দেবী নেমোসাইনে-এর সন্তান।

প্রাচীন ভূমধ্যসাগরের পূর্ব প্রান্তে ঈজিয়ান সমূদ্রের তীরে গড়ে উঠেছিলো &nbsp;মহান গ্রিক সভ্যতা। গ্রীক এবং রোমান পুরাণে নয়জন দেবীর অনেক গল্প আছে। এরা জিউস এবং মেনোমসিনের কন্যা; একত্রে এঁদের Nine muses বলা হয়। এঁদের নামগুলি যথাক্রমে, কাল্লিয়োপে, &nbsp;ক্লিও, এরাতো, এউতের্পে, মেল্পোমেনে, পলিহিম্নিয়া, তের্প্সিকোরে, থালিয়া এবং উরানিয়া&nbsp;। &nbsp;এই নয়জন দেবী হলেন দেবতাদের রাজা জিউসের কন্যা এবং তাঁদের মা হলেন স্মৃতির দেবী মেনোমসিন। জিউস এবং মেনোমসিন জুটি পরপর নয় রাত জুড়ে একত্রে থাকার পরে একসঙ্গে এঁদের জন্ম হয়েছিল। প্রতিটি মিউজ সুদৃশ্য, করুণাময় এবং লোভনীয় এবং একটি বিশেষ শৈল্পিক প্রতিভা সহ মাইথোলজীতে বিবৃত বা উপস্থিত হয়েছেন। মিউজগুলি তাদের গান, নাচ এবং কবিতা &nbsp;দিয়ে দেবতা ও মানবকে আনন্দিত করে এবং মানব শিল্পীদের আরও শৈল্পিক কৃতিত্বের জন্য অনুপ্রাণিত করতেন। জনশ্রুতি মোতাবেক, মিউজদেরকে বিভিন্ন মাউন্টে বসবাসকারী হিসাবে বর্ণনা &nbsp;করা হয়েছিল l মাউন্ট অলিম্পাস, মাউন্টেন হেলিকন (বোয়েটিয়ায়), বা মাউন্ট পার্নাসাস। তাঁরা দেখতে সুন্দর ছিল এবং আশ্চর্যজনক হলো তাঁদের স্ব স্ব বিষয়ভিত্তিক প্রতিভা মাইথোলজীতে চ্যালেঞ্জ করা হয়নি। &nbsp;কল্পকাহিনীতে অবধারিতভাবে চূড়ান্ত প্রতিদ্বন্দ্বীর সাথে সম্পর্কিত চ্যালেঞ্জের একটা বিষয় থাকে এবং &nbsp;চ্যালেঞ্জটিতে পরাজিত হলে এক ভয়াবহ শাস্তি ভোগ করতেও হয়।

একটি পৌরাণিক &nbsp;কাহিনী অনুসারে, ম্যাসিডোনের রাজা পিয়েরাস এর  ঔরসজাত নয়টি কণ্যা জন্ম নেয়। রাজা পিয়েরাস  তাঁর নয়টি কন্যার  নাম মুইসদের নামেি রেখেছিলেন, তিনি বিশ্বাস করেছিলেন যে নামের বদৌলতে কণ্যাগণ হয়তবা মিউজদের মতোই  সুন্দরী এবং মেধাবী হয়ে উঠবে। কিন্তু এর ফলে হিতে বিপরীত হয়েছিল, পিয়েরাসের কন্যারা  সকলেই দোয়েল পাখিতে পরিণত হয়েছিল। মুইজ বা দেবীদের সম্পর্কিত তথ্যাদি &nbsp;গ্রিস এবং এর বাইরে্র প্রাচীণ সাহিত্য, চিত্রকর্ম এবং ভাস্কর্যগুলিতে বিভিন্ন ভাব ও মাত্রায় হাজির রয়েছে। খ্রিস্টপূর্ব পঞ্চম এবং চতুর্থ শতাব্দীতে &nbsp;ব্যবহৃত লাল এবং কালো মৃৎশিল্পগুলিতে প্রায়শঃই মিউজদের চিত্রাদি অঙ্কিত থাকতে দেখা যেত। ফলে প্রমাণিত হয় যে মিউজেরা বেশ জনপ্রিয় ছিল; তাঁরা শতাব্দী জুড়ে বিজ্ঞান, চিত্রকলা, আর্কিটেকচার, ভাস্কর্য, এবং নৃত্যকলা &nbsp;প্রতিটি ক্ষেত্রে &nbsp;তাঁদের নিজস্বতা ও প্রতীক নিয়ে প্রতিনিধিত্বকারী হিসেবে হাজির হয়েছেন। &nbsp;এঁদের একজন ক্লিও (Clio অথবা Kleio লেখা হয়)&nbsp; যিনি অতিপ্রাচীণ মাইথোলজীগুলিতে সঙ্গীত, গান এবং নাচের দেবী হিসেবে এবং &nbsp;পরবর্ত্তীতর ইতিহাসের দেবী হিসেবে উপস্থিত হয়ে আসছেন।প্রাচীণ গ্রিক ভাষার &nbsp;ক্লিও শব্দের অর্থ &nbsp;প্রচারক, ঘোষণাকারী, দি প্রক্লেইমার (The Pro claimer). গ্রীক &nbsp;পুরাণ ছাড়াও রোমান পুরাণে দেবতা জীউস ও মেনোমসিণের&nbsp; নয়কণ্যার কেচ্ছা-কাহিনী বিবৃত আছে॥ অতীতের এসব ঐতিহ্যবাহী কাহিনী মানব সভ্যতার ক্রমঃউত্তরণে, শিল্পী, দার্শনিক এবং ব্যক্তিদেরকে সৃষ্টির জন্য প্রয়োজনীয় অনুপ্রেরণা দিয়েছিল এবং কৃষ্টি, শিল্প ও সংস্কৃতিতে গভীর প্রভাব বিস্তার করে চলেছে।&nbsp; &nbsp;

২য় শতকের একটি রোমান প্রস্তরচিত্রে নয়জন দেবীর সাক্ষাত পাওয়া যায়, প্রস্তরচিত্রটি ( “Muses Sarcophagus”) লুভর মিউজিয়ামে সংরক্ষিত আছে।

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:গ্রিক দেবী
বিষয়শ্রেণী:সঙ্গীতের দেবী
বিষয়শ্রেণী:জ্ঞানের দেবী
বৌতেস

গ্রিক পুরাণে, **বৌতেস** ছিল তিনজন ব্যক্তির নাম।

* **বৌতেস** ছিল পান্দিওন ১ম ও জেউক্সিপ্পের পুত্র এবং দ্বিতীয় এরেখথেউস, প্রোক্নে, ফিলোমেলা ও দ্বিতীয় কেক্রপ্সের ভাই।
* **বৌতেস** ছিল বোরেয়াসের পুত্র। সে দেবতা ডায়োনিসাসের বিরোধিতা করে এবং এই জন্যে ডায়োনিসাস তাকে উন্মাদে পরিণত করে।
* **বৌতেস** ছিল তেলেয়োনের পুত্র ও আর্গোনাউতদের একজন।

বিষয়শ্রেণী:গ্রিক পুরাণ
মেল্পোমেনে

গ্রিক পুরাণে, **মেল্পোমেনে** (; ; "গাওয়া" বা "সুরেলা") ছিল বিয়োগান্তক নাটকের মিউজ।

## তথ্যসূত্র

## বহিঃসংযোগ
*
*Facebook Page for Melpomene
*Primary sources and basic information concerning Melpomene
*Warburg Institute Iconographic Database (ca 50 images of Melpomene) 

বিষয়শ্রেণী:গ্রিক পুরাণ
বিষয়শ্রেণী:গ্রিক দেবী
বিষয়শ্রেণী:সঙ্গীতের দেবী
বিষয়শ্রেণী:জ্ঞানের দেবী
তের্প্সিকোরে

গ্রিক পুরাণে, **তের্প্সিকোরে** (; Τερψιχόρη) ছিলেন বৃন্দগীতি ও নৃত্যের মিউজ।

## তথ্যসূত্র

## বহিঃসংযোগ
*
*Facebook Page for Terpsichore
*Warburg Institute Iconographic Database (ca 40 images of Terpsichore)

বিষয়শ্রেণী:গ্রিক পুরাণ
বিষয়শ্রেণী:সঙ্গীতের দেবী
বিষয়শ্রেণী:জ্ঞানের দেবী
থালিয়া

গ্রিক পুরাণে, **থালিয়া** (; ) ছিলেন মিলনান্তক নাটক ও রাখালি কবিতার মিউজ।

## তথ্যসূত্র

## আরো পড়ুন
* Grimal, Pierre, ''The Dictionary of Classical Mythology'', Wiley-Blackwell, 1996, . "Thalia" 1. p. 442.
* Smith, William; *[[Dictionary of Greek and Roman Biography and Mythology]]*, London (1873). "Thaleia" 1.

## বহিঃসংযোগ

* Theoi.com - Thaleia
* Warburg Institute Iconographic Database (ca 40 images of Thalia)

বিষয়শ্রেণী:গ্রিক পুরাণ
বিষয়শ্রেণী:গ্রিক দেবী
বিষয়শ্রেণী:সঙ্গীতের দেবী
বিষয়শ্রেণী:জ্ঞানের দেবী
ইউরেনিয়া

থাম্ব|200px|উরানিয়ার মূর্তি
গ্রিক পুরাণে, **ইউরেনিয়া** (; ) ছিলেন জ্যোতির্বিজ্ঞানের মিউজ।

## তথ্যসূত্র

## বহিঃসংযোগ

* Urania: Goddess Muse of Astronomy, Theoi Project
* Britannica Online Encyclopedia
* Facebook Page for Urania
* Warburg Institute Iconographic Database (ca 50 images of Urania)

বিষয়শ্রেণী:গ্রিক পুরাণ
বিষয়শ্রেণী:জ্ঞানের দেবী
বিষয়শ্রেণী:সঙ্গীতের দেবী
এরাতো

ডান|থাম্ব|220px|এরাতোর রোমান মূর্তি, খ্রিষ্টীয় দ্বিতীয় শতাব্দীতে তৈরি।
গ্রিক পুরাণে, **এরাতো**  () ছিল ভালবাসার কবিতা, গানের কথা ও বিবাহের গানের মিউজ। শাব্দিক অর্থ ‘কামনীয়’ বা ’আকাঙ্খিত’।

## বিকাশ
হেসিয়ডের *থিওগোনি* বইয়ে অন্যান্য মিউজদের সাথে এরাতোর নাম উল্লিখিত হয়েছে। স্ত্রাবো উল্লেখ করেন *রাডিন* নামে একটি হারানো কবিতার শুরুতেও তাকে আহ্বান করা হয়েছিল। প্লেটোর *ফেডরুস*-এও এরাতোকে প্রেমের সাথে সম্পৃক্ত হিসেবে দেখানো হয়। খ্রিষ্টপূর্ব তৃতীয় শতাব্দীতে অ্যাপোলোনিউস লিখেন মিউজগণ কোন নির্দিষ্ট কবিতার সাথে জড়িত ছিলেন না, যেমনটা পরবর্তীকালে দেখানো হয়।

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:গ্রিক দেবী
বিষয়শ্রেণী:সঙ্গীতের দেবী
বিষয়শ্রেণী:জ্ঞানের দেবী
প্রোক্নে (পৌরাণিক চরিত্র)

গ্রিক পুরাণে, **প্রোক্নে**  ছিল পান্দিওন ১ম ও জেউক্সিপ্পের পুত্র এবং দ্বিতীয় এরেখথেউস, বৌতেস, ফিলোমেলা ও দ্বিতীয় কেক্রপ্সের বোন। 

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:কিংবদন্তি পাখি
গোকুলানন্দ গীতিস্বামী

**গোকুলানন্দ গীতিস্বামী** (নভেম্বর ২৬, ১৮৯৬ - জুলাই ১০, ১৯৬২) বিষ্ণুপ্রিয়া মণিপুরী সাহিত্যের অন্যতম পথিকৃৎ। তিনিই সর্বপ্রথম বিষ্ণুপ্রিয়া মণিপুরীদের ভেতর জাতীয়তাবোধ ও মাতৃভাষার প্রতি চেতনা জাগ্রত করেন। গোকুলানন্দ মুলত ছিলেন একজন চারণকবি। তৎকালীন মণিপুরী সমাজের শিক্ষিত একটি বৃহদাংশ যখন সাহেবি এবং বাঙালি চালচলন রপ্ত করতে ব্যস্ত, ঠিক সেই সময় মাতৃভাষায় নানান কবিতা, গান, গীতিপালা লিখে সেগুলোর পরিবেশনা নিয়ে ঘুরতেন গ্রাম থেকে গ্রামে। নিজস্ব ভাষা সংস্কৃতি আচার নিয়ম সবকিছু বিস্মৃত হয়ে এই সমাজ যখন প্রায় নিশ্চিহ্ন হবার দ্বারপ্রান্তে, তখন গীতিস্বামী সক্রেটিসের মতো নতুন আশার, নতুন সম্ভাবনার বাণী ঘরে ঘরে ফেরী করে বেড়িয়েছেন ক্লান্তিহীনভাবে। তিনি দেখিয়ে দিলেন, এই ভাষা এই সংষ্কৃতির ভেতরেও বিপুল সম্ভাবনা রয়েছে। শুধুমাত্র লোকমুখে প্রচারিত এই দরিদ্র ভাষাটি দিয়েও রচিত হতে পারে উৎকৃষ্ট সাহিত্য, শিল্পরস।

## জন্ম ও কর্মজীবন
গোকুলানন্দের জন্ম বাংলাদেশের বর্তমান মৌলভীবাজার জেলার কমলগঞ্জ থানার মাধবপুর ইউনিয়নের জবলারপার নামের এক প্রত্যন্ত গ্রামে, ১৮৯৬ সালের ২৬ নভেম্বর তারিখে। তিনি মাধবপুরে নিম্নবাংলা পাশ করার পর ইংরেজি পড়ার জন্য ত্রিপুরায় চলে যান। সেখানে অস্টম মান পর্যন্ত পড়েছিলেন। এরপর ১৯২৫ সালে ত্রিপুরার রাতাছড়া গ্রামে ব্যক্তিগত উদ্যোগে একটি প্রাথমিক বিদ্যালয়ে প্রতিষ্ঠা করেন এবং সেখানে নিজে শিক্ষক হয়ে পাঠদান শুরু করেন। পাশাপাশি শুরু করেন মাতৃভাষা বিষ্ণুপ্রিয়া মণিপুরীতে গান ও নাট্যপালা লেখার কাজ।

## সমাজ সংস্কার
গান গেয়ে সমাজকে জাগানোর দ্বায়িত্বে স্বেচ্ছায় কাঁধে তুলে নেন, পাশাপাশি চলে নাট্যপালা মঞ্চায়ন। সমাজ রাজনীতি বিষয়ে গোকুলানন্দের জ্ঞান ও মতাদর্শ ছিল স্বচ্ছ ও শক্তিশালী। গোঁড়ামি ও পশ্চাৎপদতার বিরুদ্ধে তার অবস্থান গানে গানে স্পষ্ট করেন। এজন্যে কম লাঞ্ছনা গঞ্জনা সইতে হয়নি গোকুলানন্দকে। সমাজের উচ্চশ্রেণীর ব্যক্তিরা যারা তাকে একসময় 'পাগল', 'কাক' ইত্যাদি বিশেষনে অভিহীত করেছে, তারাই একসময় তাকে "গীতিস্বামী" নামক সম্মানসূচক উপাধিতে ভূষিত করতে বাধ্য হয়েছে।

## গোকুলানন্দ রচনাপঞ্জী
গীতিস্বামীর সামাজিক সংস্কার মুলক রচনারগুলোর মধ্যে সবচেয়ে উল্লেখযোগ্যগুলো হলো - 'মাতৃমঙ্গল গীতাভিনয়', 'সমাজ সংস্কার' ইত্যাদি নাটকগুলো। গোকুলানন্দ গীতিস্বামী রচিত পদাবলী কীর্ত্তনের মধ্যে - বাসক, নৌকাবিলাস, মোহিনীবেশ, মান, মাথুর ইত্যাদি নানান রসকীর্ত্তনগীতির কথা উল্লেখ করা যায়। এছাড়া বিষ্ণুপ্রিয়া মণিপুরী সমাজ নিয়ে অসংখ্য সমাজ-সংস্কারমুলক গান, কবিতা এবং নাটকের পাশাপাশি নীতিশাস্ত্র বা চরিত্র গঠনমুলক নানান বাণী রেখে গিয়েছেন।

## শেষ জীবন
বাংলাদেশ ভারত দুদেশেই মণিপুরী সমাজে ব্যাপক জনপ্রিয় এই গীতিকবি ১৯৬২ সালের ১০ জুলাই মৃত্যুবরণ করেন, সেদিন ত্রিপুরা সরকার গোটা রাজ্যে সাধারণ ছুটি ঘোষণা করে।

## বহিঃসংযোগ
*গীতিস্বামীর করপেখ কতহান

## তথ্যসূত্র

# ফাগু (বিষ্ণুপ্রিয়া মণিপুরী ভাষার পত্রিকা), বর্ষ - ২, সংখ্যা - ১০, শিলচর, ১৯৬২
# প্রবন্ধ মালা (৩য় খন্ড), ড. কালীপ্রসাদ সিংহ, শিলচর, ১৯৯১
# নিখিল বিষ্ণুপ্রিয়া মণিপুরী সাহিত্য পারিষদের ষ্মরনিকা, ২০০৬
# Barun Kumar Sinha. Imarging Pattern of the Bisnupriya Manipury Society- A Study in Cultural Identity, an essay. Dept. Of English, S.S.College Hailakandi.

বিষয়শ্রেণী:১৮৮৬-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:ভারতীয় কবি
বিষয়শ্রেণী:ভারতীয় সমাজসেবক
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:২০শ শতাব্দীর ভারতীয় কবি